CELEX: 62009TN0429
Language: fi
Date: 2009-10-21 00:00:00
Title: Asia T-429/09: Kanne 21.10.2009 — Campailla v. komissio

19.6.2010   
            
            
               FI
            
            
               Euroopan unionin virallinen lehti
            
            
               C 161/42
            
         
      Kanne 21.10.2009 — Campailla v. komissio
      (Asia T-429/09)
      (2010/C 161/66)
      Oikeudenkäyntikieli: ranska
      
         Asianosaiset
      
      
         Kantaja: Massimo Campailla (Boulogne-sur-Mer, Ranska) (edustaja: asianajaja P. Goergen)
      
         Vastaaja: Euroopan komissio
      
         Vaatimukset
      
      
                  —
               
               
                  komissio on velvoitettava korvaamaan vahinko, joka on aiheutunut kantajalle siitä syystä, että komissio kieltäytyi ryhtymästä toimenpiteisiin kantajan tekemän sellaisen kantelun perusteella, joka koski sitä, että Kamerunin viranomaiset olivat loukanneet kantajan perusoikeuksia
               
            
         Oikeudelliset perusteet ja pääasialliset perustelut
      
      Tällä kanteella kantaja vaatii korvausta vahingosta, joka väitetään aiheutuneen 30.7.2004 ja 9.9.2004 päivättyihin kirjeisiin D3 *3/2004/D/4809 ja D3 *3/2004/D/5438 sisältyvistä komission päätöksistä, jotka oli osoitettu kantajalle ja joissa komissio kieltäytyi ryhtymästä toimenpiteisiin kantajan sellaisen kantelun perusteella, jossa Kamerunin viranomaisten väitettiin loukanneen kantajan perusoikeuksia.
      Kanteensa tueksi kantaja vetoaa kanneperusteisiin, jotka liittyvät päätöksen lainvastaisuuteen, joka perustuu tosiseikkojen huomioon ottamiseen vääristyneellä tavalla ja harkintavallan väärinkäyttöön, EY:n perustamissopimuksen ja Euroopan unionista tehdyn sopimuksen määräysten rikkomiseen ja periaatteiden laiminlyöntiin sekä ihmisoikeuksien ja perusvapauksien suojaamiseksi tehdyssä yleissopimuksessa ja Euroopan unionin perusoikeuskirjassa turvattujen perusoikeuksien loukkaamiseen (muun muassa: oikeusvarmuuden, luottamuksensuojan, hyvän hallinnon, syrjimättömyysvelvollisuuden, hyvän hallintotavan, olennaisten menettelysäännösten noudattamisen sekä epäinhimillisen ja halventavan kohtelun kiellon periaatteet).